सामग्री: इस गांव का नाम है निज़ामपुर जहां पीढ़ियों से कबड्डी खेली जा रही है.

इंचियॉन एशियाई खेलों में स्वर्ण जीतने वाली टीम के सदस्य मंजीत चिल्लर भी इसी गांव में रहते हैं.

आख़िर इस गांव की मिट्टी में ऐसा क्या है जो यहां एक के बाद एक चैंपियन पैदा हो रहे हैं.

पढ़ें कबड्डी की पाठशाला निज़ामपुर पर पूरी रिपोर्ट

कुछ कुश्ती और कुछ रग्बी का मिला-जुला रूप, ये है कबड्डी. विरोधी को छूने, उसे पकड़कर अपने पाले में गिराने या फिर विरोधी की पकड़ से छूटकर अपने पाले में लौट पाने की ताक़त. कुछ दिमाग़ी कौशल और बहुत सारी ताक़त.

दिल्ली और हरियाणा के बहादुरगढ़ की सरहद पर मौजूद गांव निज़ामपुर में इसी के गुर सिखाए जाते हैं.

कबड्डी की नर्सरी है यहां का जंगलीराम स्टेडियम, जहां ये नौजवान हर शाम पहुंचते हैं. उन्हें अंतरराष्ट्रीय खिलाड़ियों से निपटने के गुर सिखाते हैं राष्ट्रीय और अंतरराष्ट्रीय कबड्डी खिलाड़ी.

सुबह-शाम, गली-मोहल्ले यहां अगर किसी बात की चर्चा होती है, तो वो है कबड्डी. जिसे शहर में अब तक मुहावरों में याद किया जाता था.

आईपीएल के बाद पीकेएल

प्रो कबड्डी लीग (पीकेएल) ने कबड्डी को अंतरराष्ट्रीय पहचान दी. इसे देखने वालों की तादाद क्रिकेट के मशहूर आईपीएल टूर्नामेंट के बाद दूसरे नंबर पर थी.

अकेले निज़ामपुर में दो एशियाड स्वर्ण पदक विजेता हैं और कम से कम सात खिलाड़ी पीकेएल में खेल रहे हैं.

इनके अलावा यहाँ तीन जूनियर और तीन सीनियर एशियाई चैंपियन हैं. पूरे गांव में तक़रीबन सौ युवा और बच्चे कबड्डी की प्रैक्टिस के लिए इस मैदान पर आते हैं.

पीकेएल खिलाड़ी मोहित चिल्लर कहते हैं, ''कबड्डी अब हमारे गांव में धर्म बन गई है. 50 फीसदी बच्चे कबड्डी में अपना भविष्य देखते हैं. हमारे गांव से राष्ट्रीय स्तर के कई खिलाड़ी निकल चुके हैं.''

छठी क्लास से कबड्डी खेल रहे मोहित के पिता और भाई भी कबड्डी खेलते हैं. मोहित की तमन्ना है भारतीय टीम में चयन.

निज़ामपुर के रहने वाले और अर्जुन पुरस्कार विजेता राकेश कुमार मानते हैं कि जैसे आईपीएल ने क्रिकेट को नई पहचान दी, उसी तरह पीकेएल ने कबड्डी की किस्मत और तस्वीर दोनों बदल दी है.

बाज़ार में कबड्डी

उनके मुताबिक़ इस साल शुरू हुई कबड्डी लीग ने कबड्डी को बाज़ार में खड़ा कर दिया है.

एशियाई खेलों में स्वर्ण पदक विजेता राकेश कुमार का कहना था, ''अब तक हमारी कबड्डी छिपी हुई थी. हम एशियन गेम्स में जाते थे. दो महीने,...\nपिछली सामग्री को संक्षेप में निम्नानुसार किया जा सकता है:
इस साल के इंचियॉन एशियाई खेल समेत अब तक हुए सातों एशियाई खेलों में भारत ने कबड्डी का स्वर्ण पदक जीता है. दुनियाभर में भारतीय कबड्डी की धाक जमाने वाले सबसे ज़्यादा खिलाड़ी दिल्ली-हरियाणा सीमा पर बसे एक छोटे से गांव से हैं.